‘Abd al-Qādir (arabeg: عبد القادر الجزائري; skrivet alies Abdelkader pe Abd el-Kader), ganet d'an 6 a viz Gwenholon 1808 en El Guetna, e-kichen Mascara, en Aljeria, ha marvet d'ar 24 a viz Mae 1883 e Damask (en Impalaeriezh otoman d'an ampoent), a oa ur brezelour, brogarour, skrivagnour, barzh, prederour, soufi. Brudet eo evel penn milourel ar stourm eneptrevadennel ha krouer ar Stad aljerian. Penn a zalc'has ouzh armeoù bro-C'hall e-pad pemzek vloaz, eus 1832 da 1847.